**Lisa 2 hankelepingu projekt**

Jõhvi Vallavalitsuse 25.06.2025 korraldusele nr 3535

„Veebihanke „Kohanemislaagrid sihtrühmale“

hankemenetluse korraldamine ja veebihanke

dokumendi kinnitamine” lisale

**Teenuse osutamise leping nr**

**Jõhvi Vallavalitsus** (edaspidi tellija), registrikood 75033483, asukohaga Kooli 2, 41595 Jõhvi, mida esindab põhimääruse alusel vallavanem Maris Toomel

ja

**……………..** (edaspidi teenuseosutaja või täitja), registrikood , asukohaga ………….., mida esindab juhatuse liige ……………………..

edaspidi koos Pooled ja eraldi Pool, sõlmisid käesoleva lepingu alljärgnevas:

**1. Üldsätted**

1.1. Lepingu eesmärgiks on osutada kohanemislaagri teenust.

1.2. Teenuseid osutatakse vastavalt VHD lisas 1 – tehniline kirjeldus kirjeldatule.

1.3. Teenuse eesmärgiks on punktis 1.1 nimetatud teenuse osutamine seda vajavatele inimestele, kes on esitatud hankija poolt.

1.4. Teenusele suunamine toimub hankija kaudu.

1.5. Teenust osutatakse vastavalt teenuseosutaja poolt esitatud pakkumusele (VHD lisa 3).

1.**2. Poolte kohustuse ja õigused**

Pooled kohustuvad tegema koostööd lepingu eesmärkide saavutamiseks, lähtudes riiklikest õigusaktidest ning lepingu dokumentidest, tegutsedes oma pädevuse piires ja kooskõlas lepinguga. Pooled on kohustatud täitma lepingust tulenevaid kohustusi õigeaegselt ja nõuetekohaselt.

**2.1. Teenuseosutaja on kohustatud:**

2.1.1. osutama teenust vastavalt veebihankes „Kohanemislaagrid sihtrühmale“ esitatud pakkumusele;

2.1.2. tagama, et teenust osutavatel isikutel on olemas vajalik kompetents ja vastav haridus, mida pakkuja on kinnitanud esitatud pakkumuses;

2.1.3. osutama teenust tähtaegselt, kvaliteetselt ja professionaalselt ning kutse-eetika ja lepingu tingimusi ja nõuded järgides;

2.1.4. andma tellijale, tema soovil, mõistliku aja jooksul informatsiooni teenuse osutamise käigu kohta;

2.1.5. pidama arvestust teenuse osutamise käigus toimunud tegevuste kohta;

2.1.6. järgima tellija poolt antud täiendavaid ja põhjendatud juhiseid ning ettepanekuid lepingu täitmisel;

2.1.7. esimesel võimalusel teavitama tellijat asjaoludest, mis takistavad teenuseosutajal

lepingut täitmast ja lepingu täitmisel esinevatest muudest probleemidest;

2.1.8. esitama tellijale osutatud teenuste kokkuvõtteid (kokkuvõttev hinnang), tehes seda kirjalikult ja esitades 10 tööpäeva jooksul.

**2.2. Teenuseosutajal on õigus:**

2.2.1. saada täiendavat informatsiooni ja juhiseid teenuse parema korraldamise tagamiseks ning oodatavate tulemuste kohta;

2.2.2. teha ettepanek teenuse lõpetamiseks, kui teenuse osutamise käigus selguvad asjaolud, mis takistavad või ei võimalda teenust lõpuni viia. Teenuse lõpetamise ettepanek edastatakse tellijale kirjalikult;

2.2.3. saada tasu osutatud teenuste eest.

**2.3. Tellija on kohustatud:**

2.3.1. teavitama täitjat lepingu täitmise käigus asjaoludest, mis mõjutavad või võivad mõjutada teenuse osutamist täitja poolt;

2.3.2. maksma osutatud teenuse eest vastavalt lepingus kokku lepitud põhimõtetele ja teenuse maksumusele.

**2.4. Tellijal on õigus:**

2.4.1. anda täitjale täiendavaid juhiseid ja ettepanekuid teenuse paremaks osutamiseks;

2.4.2. küsida teenuseid osutavate isikute nõuetele vastavuse tõendamist ja vastavate dokumentide esitamist;

2.4.3. küsida täitjalt informatsiooni teenuse osutamise kohta, kontrollida teenuse osutamise mahtu, käiku ja kvaliteeti, saada vajadusel kirjalikke seletusi;

2.4.4. küsida peale teenuse lõppemist täitjalt osutatud teenuse kohta „Kokkuvõtvat hinnangut“ osutatud teenuse ja osalejate kohta. Täitja esitab laagris osalejate nimekirja koos allkirjadega 10 tööpäeva jooksul;

2.4.5. keelduda teenuse vastu võtmisest, kui tellija leiab, et osutatud teenused ei ole täidetud nõuetekohaselt.

2.4.6. nõuda tagasi täitjale väljamakstud tasu juhul, kui ilmnevad asjaolud, mis seavad kahtluse alla rahaliste vahendite mitteotstarbekohase kasutamise, selliste rahaliste vahendite ulatuses;

2.4.7. tellimus tühistada. Sellisel juhul on tellija kohustatud täitjale tasuma tühistamise hetkeks teostatud tööde eest.

**3. Lepingu hind ja tasumise tingimused**

3.1. Tellija tasub arve tähtajaks

3.2. Tellija esindaja kontrollib vajadusel dokumentide vastavust. Juhul, kui andmete kontrollimisel ja võrdlemisel selgub erinevusi või puudusi, küsib tellija täiendavaid andmeid ning määrab puuduste kõrvaldamiseks/andmete täpsustamiseks mõistliku tähtaja.

3.3. Tellija tasub teenuseosutajale tehtud töö eest vastavalt kokkulepitud hinnale.

3.4. Pakkumuses sätestatud teenuste maksumused on lõplikud ja sisaldavad kõiki kulutusi, mis on vajalikud lepingu täitmiseks ja teenuste nõuetekohaseks osutamiseks.

3.5. Arvete tasumise eelduseks on nõuetekohased arved. Arvel peab olema välja toodud osutatud teenus, teenuse maht ja teenuse maksumus.

3.6. Teenuseosutaja esitab tellijale arve e-arvena kasutades linki arved.fitek.com Maksetähtaeg on 30 päeva arve esitamisest.

**4. Poolte vastutus ja vääramatu jõud**

4.1. Pool vastutab teisele poolele lepingu rikkumisega tekitatud kahjude eest ning on kohustatud teisele poolele lepingu rikkumisega kaasnevad kulutused hüvitama.

4.2. Lepingutingimuste oluliste rikkumiste eest on tellijal õigus nõuda teenuseosutajalt leppetrahvi 100 eurot iga rikkumise juhtumi korral. Leppetrahvi tasumine ei asenda kohustuse täitmist. Lisaks leppetrahvile on tellijal õigus nõuda tekitatud kahjude hüvitamist.

4.3. Leppetrahvi kohaldamiseks peab tellija esitama teenuseosutajale kirjaliku nõude. Tellijal on õigus leppetrahv tasaarvestada tellija poolt teenuseosutajale tasumisele kuuluvate arvetega.

4.4. Tellijal on õigus nõuda teenuseosutajalt avastatud puuduste viivitamatut tasuta kõrvaldamist või teenuse muul viisil viivitamatut vastavusse viimist õigusaktidest ja lepingust tulenevate nõuetega.

4.5. Lepingust tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks oli vääramatu jõud. Vääramatuks jõuks loevad pooled võlaõigusseaduse § 103 lg 2 kirjeldatud ettenägematuid olukordi ja sündmusi, mis ei olene nende tahtest või muid sündmuseid, mida Eestis kehtiv õigus- ja kohtupraktika tunnistavad vääramatu jõuna.

**5. Teadete edastamine ja volitatud esindajad**

5.1. Teadete edastamine toimub üldjuhul kirjalikku taasesitamist võimaldavas vormis. Juhul kui teate edastamisel on olulised õiguslikud tagajärjed, peavad teisele poolele edastatavad teated olema edastatud kirjalikus vormis, muuhulgas näiteks poolte lepingu lõpetamise avaldused, samuti poole nõue teisele poolele, mis esitatakse tulenevalt lepingu rikkumisest jms.

5.2. Lepinguga seotud teated edastatakse teisele poolele lepingus märgitud kontaktandmetel. Kontaktandmete muutusest on pool kohustatud koheselt informeerima teist poolt. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.

5.3. Pooled võivad vajaduse korral lepingu täitmise käigus volitatud esindajate andmeid muuta, teavitades sellest teist poolt e-posti teel. Kuni kontaktandmete muutusest teavitamiseni loetakse teade nõuetekohaselt edastatuks, kui see on saadetud poolele lepingus märgitud kontaktandmetel.

5.4. Kirjalik teade loetakse poole poolt kätte saaduks, kui see on üle antud allkirja vastu või kui teade on saadetud postiasutuse poolt tähitud kirjaga poole poolt teatatud aadressil ja postitamisest on möödunud viis kalendripäeva. E-posti teel, sh digitaalselt allkirjastatud dokumentide, saatmise korral loetakse teade kätte saaduks e-kirja saatmise päevale järgneval esimesel tööpäeval.

5.5. Poolte volitatud esindajad on:

5.5.1. Tellija volitatud esindaja on Olga Zubenko, tel 5350 1826 e-post: olga.zubenko@johvi.ee

mob: 58539310

5.5.2.Teenuseosutaja esindaja on ……………., tel ……….. , e-post: …………

**6.** **Konfidentsiaalsus ja andmekaitse**

6.1. Teenuseosutaja kohustub lepingu kehtivuse ajal ja pärast lepingu lõppemist määramata tähtaja jooksul hoidma konfidentsiaalsena kõiki talle seoses lepingu täitmisega teatavaks saanud andmeid, mille konfidentsiaalsena hoidmise vastu on tellijal eeldatavalt õigustatud huvi.

6.2. Lepingus sätestatud konfidentsiaalsuse nõue ei laiene informatsiooni avaldamisele poolte audiitoritele, advokaatidele, pankadele ning juhtudel, kui pool on õigusaktidest tulenevalt kohustatud informatsiooni avaldama.

6.3. Teenuseosutaja kohustub mitte kasutama konfidentsiaalset teavet isikliku kasu saamise eesmärgil või kolmandate isikute huvides.

6.4. Teenuseosutaja kohustub tagama, et tema esindaja(d), töötajad, lepingupartnerid ning muud isikud, keda ta oma kohustuste täitmisel kasutab, oleksid käesolevas lepingus sätestatud konfidentsiaalsuse kohustusest teadlikud ning nõudma nimetatud isikutelt selle kohustuse tingimusteta ja tähtajatut täitmist.

6.5. Teenuseosutaja kohustub tagama lepingu täitmise käigus isikuandmete töötlemise õiguspärasuse ning vastavuse isikuandmete kaitse üldmääruses (EL 2016/679) ja teistes andmekaitse õigusaktides sätestatud nõuetele, sh täitma organisatsioonilisi, füüsilisi ja infotehnoloogilisi turvameetmeid konfidentsiaalsete andmete kaitseks juhusliku või tahtliku volitamata muutmise, juhusliku hävimise, tahtliku hävitamise, avalikustamise jms eest.

6.6. Konfidentsiaalse informatsiooni avaldamine kolmandatele isikutele on lubatud vaid Tellija eelneval kirjalikku taasesitamist võimaldavas vormis antud nõusolekul.

**7. Lepingu kehtivus, muutmine ja lõpetamine**

7.1. Leping jõustub allakirjutamisel.

7.2. Lepingupooled ei tohi lepingust tulenevaid õigusi ega kohustusi üle anda ega muul viisil loovutada kolmandale isikule ilma teise poole eelneva kirjaliku nõusolekuta.

7.3. Käesolevat lepingut võib muuta kirjalikult poolte kokkuleppel. Muudatused jõustuvad pärast allkirjastamist poolte poolt poolte määratud tähtajal. Pooled on lepingu muutmisel seotud riigihangete seaduse § 123 tingimustega.

7.4. Tellijal on õigus leping mõjuva põhjuse olemasolul ennetähtaegselt üles öelda, eelkõige kui kaob vajadus teenuse järele, kui teenuseosutaja on oluliselt rikkunud lepingut või kui tellijal puuduvad lepingu täitmiseks rahalised vahendid. Tellija teatab sellest ette vähemalt 10 tööpäeva.

**8. Lõppsätted**

8.1. Pooled juhinduvad lepingu täitmisel Eesti Vabariigis kehtivatest õigusaktidest, eelkõige kohaldatakse lepingus reguleerimata küsimustes võlaõigusseaduses sätestatut.

8.2. Juhul kui lepingu mõni säte osutub vastuolus olevaks Eestis kehtivate õigusaktidega, ei mõjuta see ülejäänud sätete kehtivust.

8.3. Lepinguga seotud vaidlused, mida pooled ei ole suutnud läbirääkimiste teel lahendada, antakse lahendamiseks maakohtule.

**Tellija Teenuseosutaja**

/allkirjastatud digitaalselt/ /allkirjastatud digitaalselt/